text: Constant Nieuwenhuys - Viquipèdia, l'enciclopèdia lliure
  1r agost 2005 (85 anys)
  pintor, fotògraf, urbanista, teòric de l'arquitectura, gravador, escultor, militant de la resistència, aiguafortista
  (1994) Oeuvre Awards BKVB (en)
  (1991) Verzetsprijs van de Stichting Kunstenaarsverzet (en)
  (1985) Jeanne Oosting Award (en)
  (1960) Sikkens Prize (en)
  Constant Nieuwenhuys, conegut com a Constant (Amsterdam, Holanda, 1920–2005) va ser un artista neerlandès.
  Va estudiar a la Rijksakademie de la seva ciutat. A finals dels anys quaranta Constant va viure a París, on va conèixer Asger Jorn i va fundar el grup CoBrA junt amb Karel Appel, Christian Dotremont i altres artistes de Copenhaguen, Brussel·les i Amsterdam. El grup CoBrA obtenia el nom de les primeres lletres d'aquestes ciutats i es caracteritzava per un estil fortament expressionista, inspirat en les pintures rupestres i en els dibuixos de nens i bojos, així com per un fort compromís amb preocupacions socials i polítiques.
  CoBrA va tenir una important exposició l'any 1949 a l'Stedelijk Museum d'Amsterdam amb el títol International Experimental Art, tot i que el grup es va dissoldre a principis dels anys cinquanta.
  Més tard, Constant es va associar amb la Internacional Situacionista. Aquest grup d'artistes, escriptors i activistes, amb arrels marxistes, lletristes i de l'avantguarda artística i política de principis del segle xx, es va convertir en el vehicle de Constant per creuar el límit que normalment separa l'arquitectura de l'art.[1]